Case ID: 1194442
Sentence 22: Apellyasiya instansiyası məhkəməsi isə bu cəza ilə razılaşmayaraq, humanizm prinsipinə əsaslanaraq və yuxarıda göstərilən cəzanı yüngülləşdirən eyni hallara istinad edərək qəbul etdiyi xx xxxxxx 2018-ci il tarixli qərarla Məhkum cinayətlərin məcmusu üzrə təyin edilmiş qəti cəzanın müddətinin azaldılmasını məqsədə uyğun hesab etmiş və həmin müddəti 5 (beş) il 3 (üç) ay həddində müəyyən etmişdir.Bu qərarla da razılaşmayan Məhkum kassasiya şikayətində məhkəmələrin əsaslandıqları eyni hallara görə ona təqsirliyi bilindiyi maddələrlə həmin maddələrin sanksiyalarında nəzərdə tutumuş cəzaların aşağı həddindən də az müddətdə cəzaların təyin edilməsini, yəni barəsində CM-nin 62-ci maddəsinin müddəalarının tətbiq edilməsini xahiş etsə də, kassasiya kollegiyası məhkumun irəli sürdüyü dəlilləri qəbul edilməz sayır və qeyd edir ki, CM-nin 62.1-ci maddəsinə əsasən, cinayətin məqsədi və motivi, təqsirkarın cinayətin törədilməsində rolu, cinayətin törədilməsi zamanı və bundan sonra onun davranışı ilə bağlı müstəsna hallar, habelə cinayətin ictimai təhlükəliliyini əhəmiyyətli dərəcədə azaldan başqa hallar olduqda, eləcə də iştirakçılıqla törədilmiş cinayətin iştirakçısı həmin cinayətin açılmasına fəal kömək etdikdə, bu Məcəllənin Xüsusi hissəsinin müvafiq maddəsində müəyyən edilmiş aşağı həddən də az cəza təyin edilə bilər və ya məhkəmə həmin maddədə müəyyən ediləndən daha yüngül cəza növü təyin edə bilər, yaxud təyin edilməsi məcburi olan əlavə cəzanı təyin etməyə bilər.